armvectores/hy_wikipedia_2023 huggingface dataset:
Ալեքսանդր Գավրյուշկո

Ալեքսանդր Եվգենևիչ Գավրյուշկո (բելառուս․՝ Аляксандр Яўгенавіч Гаўрушка, հունվարի 23, 1986(1986-01-23) կամ հունվարի 21, 1986(1986-01-21), Պոտսդամ, Արևելյան Գերմանիա), բելառուս ֆուտբոլիստ, հարձակվող։


== Կարիերա ==
Մոգիլյովի ֆուտբոլի սան է, առաջին մարզիչը եղել է Վլադիմիր Օռլովսկին։
Օլիմպիական Ռեզերվների ուսումարանն ավարտելուց հետո սկսել է խաղալ «Դնեպր» ֆուտբոլային ակումբում։ Սկզբում հանդես է եկել երրորդ կազմի առաջնությունում, իսկ 2006 թվականին ընդգրկվել է թիմի հիմնական կազմում։
2009 թվականին տեղափոխվել է Մինսկի «Դինամո» ակումբ՝  կնքելով 3 տարվա պայմանագիր։ 2010 մրցաշրջանի երկրորդ կեսն անցկացրել է «Նաֆտան» ակումբում վարձավճարային հինունքներով, հաջորդ մրցաշրջանում դարձել է թիմի լիիրավ խաղացող։ Հետագայում խաղացել է «Բելշինա» (2013), «Դնեպր» (2014) և «Սլուցկ» (2015) ակումբներում։ 2016 թվականի կրկին վերադարձել է Մոգիլյովի «Դնեպր» ակումբ։
2006-2009 թվականներին եղել է Բելառուսի երիտասարդական հավաքականի անդամ։
2017 թվականի փետրվարին ֆուտբոլիստն ավարտվել է պայմանագիրը և հեռացել «Դնեպր» ակումբից։


== Ձեռքբերումներ ==
Բելառուսի առաջնության արծաթե մեդալակիր - 2009
Բելառուսի գավաթակիր - 2011/12


== Ծանոթագրություններ ==


== Արտաքին հղումներն ==
Ֆուտբոլիստի էջը teams.by կայքում
Ֆուտբոլիստի էջը pressball.by կայքում
Ֆուտբոլիստի էջը soccerway.com կայքում(անգլ.)
Ռուսլան Բասիև

Ռուսլան Բասիև (օսերեն՝ Баситы Руслан, հունիսի 20, 1979(1979-06-20), Վլադիկավկազ, ՌԽՖՍՀ, ԽՍՀՄ), ռուս և հայ ազատ ոճի ըմբիշ, Աշխարհի (2006) և Եվրոպայի առաջնությունների մրցանակակիր (2009), Հայաստանի բազմակի չեմպիոն, Հայաստանի ազատ ոճի ըմբշամարտի միջազգային կարգի սպորտի վարպետ։


== Կենսագրություն ==
Ռուսլան Բասիևը ծնվել է 1979 թվականի հունիսի 20-ին։ Ազատ ոճի ըմբշամարտով սկսել է զբաղվել 1995 թվականին՝ Ասլան Գավարաևի ղեկավարությամբ։ 2005 թվականին դարձել է Կրասնոդարում տեղի ունեցած Ռուսաստանի առաջնության բրոնզե մեդալակիր։ 2006 թվականին ընդգրկվել է Հայաստանի ազատ ոճի ըմբշամարտի հավաքականի կազմի մեջ և նույն թվականին էլ դարձել Գուանչժոուի աշխարհի առաջնության բրոնզե մեդալակիր։ 2009 թվականին Վիլնյուսում տեղի ունեցած Եվրոպայի առաջնությունում դարձել է արծաթե մեդալակիր։ 2010 թվականին Սպահանում տեղի ունեցած «Թախտի գավաթ» միջազգային մրցաշարում գրավել է երկրորդ տեղը։ 2012 թվականին, երբ Ռուսլան Բասիևը չկարողացավ Լոնդոնի օլիմպիական խաղերում մրցանակի արժանանալ, Հայաստանի հավաքականի գլխավոր մարզիչ Արայիկ Բաղդադյանը հայտարարեց, որ Ռուսլանն այլևս հավաքականի կազմում հանդես չի գա։


== Մարզական ձեռքբերումներ ==
Հայաստանի երկակի չեմպիոն (2010, 2011)
Հովհաննես Սահակյանի անվան միջազգային մրցաշարի հաղթող (2009, (Խարկով))։


== Ծանոթագրություններ ==


== Արտաքին հղումներ ==
Հայ ըմբիշները Բուլղարիայում երկու ոսկե մեդալ են նվաճել
Աղբրիկ (առվակ)

Աղբրիկ, առվակ Ճորոխի ավազանում։ Հոսում է համանուն գյուղի հանդամասերով և Ճորոխին է միանում։


== Ծանոթագրություններ ==
Ալեքսեյ Միխայլով

Ալեքսեյ Ալեքսեևիչ Միխայլով (լատ.՝ Aleksejs Mihailovs, դեկտեմբերի 29, 1927(1927-12-29), Lysva, Perm Okrug, Ուրալի մարզ, ՌԽՖՍՀ, ԽՍՀՄ - մարտի 5, 1987(1987-03-05), Ռիգա, Լատվիական ԽՍՀ, ԽՍՀՄ), խորհրդային և լատվիացի դերասան։ Լատվիական ԽՍՀ֊ի ժողովրդական արտիստ։


== Կենսագրություն ==
Ալեքսեյ Միխայիլովը ծնվել է 1927 թվականի դեկտեմբերի 29-ին Ռուսաստանի Դաշնության Պերմի երկրամասում։
Ավարտել է միջնակարգ դպրոցը և իր հարազատ քաղաքի թատերական ստուդիան (1948)։ Նա իր կարիերան սկսել է Սարատովի մարզի Մարքս քաղաքի սիրողական թատրոնում։ Աշխատել է Դոնի Ռոստովի, Նիկոլաևի, Լենինգրադի դրամատիկական թատրոններում (1952-1957, 1962-1963)։ 1958 թվականից մինչև 1987 թվականները կարճ ընդմիջումներով եղել է Ռիժկու ռուսական դրամատիկ թատրոնի դերասան։
Նիկոլայ Պագոդինի «Տեմպը՝ 1929» պիեսում Գրիգոր Գայայի դերի համար նա պարգևատրվել է Լատվական ԽՍՀ֊ի ժողովրդական արտիստի կոչմամբ, բեմադրող ռեժիսորներ՝ Արկադի Կացան և Լեոնիդա Բելյավսկին։
Հիմնականում նկարահանվել է Ռիգայի ստուդիայի ֆիլմերում։
Մահացել է 1987 թվականի մարտի 5֊ին Ռիգայում։ Թաղված է Սարատովի մարզի Մարքս քաղաքի քաղաքային գերեզամանատանը։


== Մրցանակներ ==
Լատվիական ԽՍՀ֊ում վաստակավոր արտիստ (1965)
Լատվական ԽՍՀ֊ի ժողովրդական արտիստ (1969)
Լատվիական ԽՍՀ֊ի պետական մրցանակ (1974)


== Գործունեություն ==


=== Դերեր թատրոնում ===


==== Ռիգայի ռուսական դրամայի թատրոն ====
1958 - «Թայֆուն» Ցաու Յույ - Լու Դա Հայ, Շի Պինի որդին առաջին կնոջից, հանքափոր
1958 - «Բարբարոսները» Մաքսին Գորկի- Չերկուն
1959 - «Ջահ» ՍԱմուիլ Ալյոշինա- Դրոնով
1960 - «Բալենիների այգի» Ա․ Պ․ Չեխով - Լապահին
1962 - «Սրրանո դե Բերժերակ» Էդմոն Ռոսթան - Սիրանո դե Բերժերակ
1963 - «Խեղճը» Դ․ Պալավոյ - Մարտյանով
1964 - «Եգոր Բլուչովն և ալյք» Մաքսիմ Գորկի -Եգոր Բուլիչով
1964 - «Վայրենի» Ոլտեր - միամիտ
1965 - «Նայիր ջրամբարի մեջ» Յակով Ոլչեկ - Կոլչանով
1968 - «Чёртов кряж» Էգոն Լիվս - Կասպար
1969 - «Բարբարոսներ» Մաքսիմ Գորկի - Ցյուգանով
1970 - «Օրվա ընթացքում» Մաքսիմ Գորկի - Սաթին
1972 - «Օտար մարդ» Իգնատիա Դվորյեցկո - Ռյաբինին
1973 - «Տեմպ՝ 1929» Նիկոլայ Պոգոդին - Գրիգորի Գայ


=== Ֆիլմագրություն ===
1975 - Իմ ընկերն անլուրջ մարդ է - Ցիեկուրս
1976 - Ընտանեկան մելոդրամա - դպրոցի տնօրեն
1977 - Նվերներ հեռախոսով - երկաթուղային
1978 - Տղամարդկանց խաղերը մաքուր օդին - Անդրեյի մարզիչը
1980 - Երեք օր մտորելու համար - Յան Գալուբովսկի
1981 - Հիշել կամ մոռանալ -Պաուլ Բարուպ
1982 - Արևային եղանակ - Գրիգորի Մոև
1986 - Պոետի մահը
1986 - Փոխադրամիջոց - Սիրմգալվիս
1987 - Երեք լիմոն սիրելիի համար
1987 - Մոնզունդ


== Ծանոթագրություններ ==
Հակոբ Հակոբյան (ՀԱՀԳԲ հիմնադիր)

Հակոբ Հակոբյան (Հարություն Թագուշյան,1951, Մոսուլ, Իրաքի թագավորություն - ապրիլի 28, 1988(1988-04-28), Աթենք, Հունաստան), հայ ռազմաքաղաքական գործիչ, Հայաստանի ազատագրության հայ գաղտնի բանակի հիմնադիրներից։ 
Առհասարակ ԱՍԱԼԱ-ի «կնքահայրը» համարվում է լիբանանահայ Հակոբ Հակոբյանը (Հարություն Թագուշյան, հանդես է եկել Մուջահեդ, Մուալեմ, Միհրան Միհրանյան, Վահրամ Վահրամյան, Մուրադ Արմենյան, Աբու Ահմադ ալ-Արմանի կեղծանուններով)։ Այդ պատճառով էլ ուսումնասիրողներից ոմանք ԱՍԱԼԱ-ի ծագումը կապում են Պաղեստինի ազատագրման կազմակերպության գործունեության հետ։


== Կենսագրություն ==


=== Երիտասարդ տարիներ ===
Հակոբ Հակոբյանը ծնվել է Իրաքի Մոսուլ քաղաքում։ :
Հայրը եղել է Մկրտիչ Թագուշյանը, ով միակն է եղել բազմանդամ գերդաստանից, որ փրկվել է ցեղասպանության ժամանակ։ Նրան հինգ տարեկանում թուրքերը դանակահարել են և, կարծելով թե մեռած է, այդպես թողել են դիակների մեջ և հեռացել։Հակոբ Հակոբյանը մասնակցել է Պաղեստինի ազատագրման շարժման գործունեությանը, իսրայելա-պաղեստինյան ընդհարումներին, սերտ կապեր է ունեցել Յասեր Արաֆաթի, Աբու Նիդալի և պաղեստինյան այլ գործիչների հետ։ Պաղեստինյան ազատագրական շարժման մասնակից լինելու տարիներին իրականացրել է մի շարք հնչեղ գործողություններ, որոնցից մեկն է եղել 1974 թվականին Քուվեյթում գտնվող Ճապոնական դեսպանատան գրավումը։
Հակոբ Հակոբյանը ակտիվ դերակատարություն է ունեցել 1975 թ.-ին սկսված քաղաքացիական պատերազմում հայ համայնքի պաշտպանության գործում։


=== ՀԱՀԳԲ-ի հիմնադրումն ու ղեկավարումը ===
1975 թ.-ին հիմնել է Հայաստանի ազատագրության հայ գաղտնի բանակը։
1984 թվականից Ասալայի մարտիկների կողմից գրվել ու անգլերեն լեզվով հրատարակվել են 3 գրքույկներ։ Դրանք 1992 թվականին Իրականություն վերնագրով՝ հայրենի ընթերցողի համար, հայերեն տարբերակով կազմել ու հրատարակել են Մոնթե Մելքոնյանն ու իր կինը՝ Սեդա Գպրանյան-Մելքոնյանը։ Գիրքը պատմում է ԱՍԱԼԱ-հեղափոխական շարժման մասին, որտեղ նսեմացվում է Հակոբ Հակոբյանի գործունեությունը։ Ըստ գրքի ՀԱՀԳԲ -ի ծագման օրից գոյություն ունեին 2 հիմնական ուժեր՝ Հակոբ Հակոբյանն ու մյուս անդամների ամբողջությունը։
ՀԱՀԳԲ-ի մնացյալ պատմությունը պիտի բնորոշվեր այս երկվությամբ.հայրենասեր մարտիկները շարունակաբար պիտի պայքարեին ստեղծարար գործունեություն հաստատելու համար, մինչ Մուջահետը, որ նկատի ուներ միայն իր անձնական իղձերը, նրանց ստեղծարար աշխատանքի պտուղները պիտի քաղեր և նրանց պիտի շահագործեր իր անձնական նպատակներն իրագործելու համար։


=== Սպանությունը ===
Հակոբ Հակոբյանը սպանվել է 1988 թ. ապրիլի 28-ին Աթենքի Պալեո Ֆալիրո արվարձանում։ 


== Ծանոթագրություններ ==


== Աղբյուրներ ==
Իրականություն, ԱՍԱԼԱ-հեղափոխական շարժում, հրատ. 1992
Պիժայոլ

Պիժայոլ (ռուս.՝ Пыжаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Օդյու գետի ձախ ափին՝ 49 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017047
Կոդը ըստ հիդրոլոգիական հետազոտության (ՌԴ) — 103001704
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Թուրքիայի դրամահատարան

Թուրքիայի դրամահատարան (թուրքերեն՝ Darphane), պետության կողմից տնօրինվող դրամահատարան, որը տեղակայված է Ստամբուլում, Թուրքիա։ Դրամահատարանը պատասխանատու է Թուրքիայի մետաղադրամների արտադրության համար։ Սկզբնապես հիմնադրված լինելով 1467 թվականին՝ դրամահատարանը փոխարինեց Կոստանդնուպոլսի դրամահատարանին՝ դառնալով նրա իրավահաջորդը։ Այն Օսմանյան կայսրության ամենամեծ դրամահատարանն էր։ Դրամահատարանի հիմնադրման մասին հիշատակումը արձանագրվել է Մեհմեդ 2-րդի փաստաթղթերում։


== Տես նաև ==
Դրամահատարանների ցանկ
Թուրքիայի հանրապետության կենտրոնական բանկ


== Ծանոթագրություններ ==


== Արտաքին հղումներ ==
http://www.darphane.gov.tr Թուրքիայի դրամահատարան. պաշտոնական կայք
Խաղաղության մշակույթի միջազգային տարի

Խաղաղության մշակույթի միջազգային տարի, Միավորված ազգերի կազմակերպության կողմից ընդունված տարի, որը նշվել է 2000 թվականին որպես խաղաղության մշակույթի տոնման ու խրախուսման տարի։


== Ծագում ==
1959 թվականից ի վեր Միավորված ազգերի կազմակերպությունը կազմակերպության առաքելության մաս կազմող խնդիրները շեշտադրելու համար առանձնացրել է հատուկ տարիներ։ Խաղաղության մշակույթի միջազգային տարին հռչակվել է ՄԱԿ-ի տնտեսական և սոցիալական խորհրդի վճռի վրա հիմնված 1997 թվականի Գլխավոր ասամբլեայի որոշման մեջ։ Գլխավոր ասամբլեան ՅՈՒՆԵՍԿՕ-ի կողմից ստացել է հռչակագիր և գործողությունների ծրագիր և ընդունել այն տաս ամսվա դժվարին բանակցություններից հետո։


== ԽՄՄՏ օպերատիվ խումբ ==
Միջազգային տարվա գլխավոր կազմակերպությունը ՅՈՒՆԵՍԿՕ-ն էր և այդտեղ տրամաբանություն կար, քանի որ այն ՄԱԿ-ի կազմակերպություն է, որը գործ ունի կրթության հետ և որ ՅՈՒՆԵՍԿՕ-ի սահմանադրական մանդատում ներառված է խաղաղության գլոբալ մշակույթի խրախուսումը։ Փարիզի ՅՈՒՆԵՍԿՕ-ի քարտուղարությունում 1998-2000 թվականների ընթացքում ձևավորվել է Խաղաղության մշակույթի միջազգային տարվա օպերատիվ խումբ, որի նպատակը միջազգային տարին հրապարակայնացնելու գործողությունների համակարգումն էր։ Օպերատիվ խմբի անդամների թվում էին՝ Դեյվիդ Ադամսը (նախագահ), Էնզո Ֆացինոն, Քեթրին Ստոուսելը, Դի Բրեթերթոնը, Զեյնապ Վարողլուն և Յան Վիսերը։


== Միջազգային տարվա ռազմավարություններ և արդյունքներ ==
Ռազմավարությունները կենտրոնացված էին որքան հնարավոր է շատ քաղաքացիական հասարակություն ընդգրկելու շուրջ։ Հատուկ նախաձեռնությունները ենթադրում էին խաղաղության մշակույթի աջակցության համար ամբողջ աշխարհից 75 միլիոն ստորագրությունների հավաքում։ Մեկ այլ նախաձեռնություն Խաղաղության մշակույթի լրացանցի (անգլ.՝ CPNN) հիմնումն էր, որը խաղաղության մշակույթի օգտին լուրեր թողարկող համացանցային լրատվական ծառայություն էր։ Միջազգային տարվա ընթացքում ստացված արդյունքների մանրամասն նկարագրությունը հրապարակել է ՅՈՒՆԵՍԿՕ-ն։


== Միջազգային տարվա գնահատում ==
Միջազգային տարվա արդյունավետության վերաբերյալ կան տարբեր կարծիքներ։ Կարելի է պնդել, որ միջազգային տարում շատ հռետորաբանություն է եղել, սակայն հաճախ այդպիսի իրադարձությունների ազդեցությունը կարելի է տարբերակել միայն տարիներ անց։


== ՄԱԿ-ի շարունակական հանձնառություն ==
Խաղաղության մշակույթի աջակցման ու խրախուսման աշխատանքը շարունակվում է աշխարհի երեխաների համար խաղաղության և ոչ բռնության մշակույթի միջազգային տասնամյակի և Խաղաղության մշակույթի լրացանցի միջոցով։


== Տես նաև ==
The Ribbon International


== Ծանոթագրություններ ==


== Արտաքին հղումներ ==
Adams, David (2003) 'Early History of the Culture of Peace: A Personal Memoire'
Page, James S. (2001) 'The International Year for the Culture of Peace: Was It Worthwhile?'. International Journal of Cultural Studies. 4(3): 348-351
Culture of Peace News Network
Ապրելևկա (գյուղ, Ջանկոյի շրջան)

Անվան այլ կիրառումների համար տե՛ս՝ ԱպրելևկաԱպրելևկա (ուկրաիներեն՝ Апрелівка, Ղրիմի թաթարերեն՝ Aprelevka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Ապրելևկա գյուղում բնակվում էր 375 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոհված զինվորների հուշարձան (Կրասնի Սուլին)

Զոհված զինվորների հուշարձան (ռուս.՝ Памятник погибшим воинам), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կազաչի միկրոշրջանում (ռուս.՝ микрорайон Казачий)։ Հուշարձանը եղբայրական գերեզմանի վրա տեղադրվել է 1957 թվականին։


== Պատմություն ==
Հուշարձանը Քաղաքային խորհրդի գործադիր կոմիտեի որոշմամբ տեղադրվել է 1957 թվականի մայիսի 9-ին Գագարինի փողոցում Կրասնի Սուլինի Կազաչի ավանում (միկրոշրջան)։ Այն գտնվում է քաղաքացիական գերեզմանոցում։
Հուշարձանը կանգնեցվել է 1918 թվականին քաղաքը սպիտակգվարդիականներից ազատագրելու ժամանակ զոհվածների հիշատակին։ Այդ ժամանակ զոհվել է խորհրդային բանակի 15 զինվոր, 1 սպա։
1918 թվականի փետրվարի 11-ին Կալեդինի ջոկատներից Ա. Վ. Մոկրոուսովի հրամանատարությամբ Սևծովյան նավաստիների ջոկատի կողմից Սուլինի ազատագրումից հետո ավանում ձևավորվել է Սուլինի 1-ին սոցիալիստական ​​ջոկատը։ Մետաղագործները և հանքագործները անձնվիրաբար պայքարել են Կրասնովի և Դենիկինի սպիտակգվարդիական զորամիավորումների դեմ։ Այդ պայքարում սպանվել են շատ բնակիչներ։ Հերոսների պատվին քաղաքում կառուցվել է հուշարձան, որը գտնվում է Կազաչի միկրոշրջանի գերեզմանոցում։
1943 թվականին, քաղաքи գերմանական օկուպացիայի ժամանակ, նույն գերեզմանում թաղվել է ևս 18 մարդ։
Հուշարձանի առջևի մասում փակցված տախտակին գրված է. «Հավերժ փառք մեր Հայրենիքի ազատության և անկախության համար պայքարում ընկած հերոսներին»։
Ավելի ներքև զոհված զինվորների ցանկով տախտակն է. «Այստեղ թաղված են 1918 թվականին Սուլինի սոցիալիստական գնդի կարմիրբանակայինները և 1943 թվականի Խորհրդային բանակի զինվորները».
Նոսով Վ. Ս.՝ հեղափոխական ջոկատի հրամանատար
Դոնցով՝ ջոկատի հրամանատար
Պրիեմչենկո Կ.՝ հետևակային հետախուզության հրամանատար
Դորոֆեև Դ.՝ ենթասպա
Նովիկով Ռ. Մ.՝ կարմիրբանակային
Տոլստոռեբրով Տ.՝ կարմիրբանակային
Սիրոլոմոլոտով Ի.՝ կարմիրբանակային
Կոստրոբին Ս.՝ կարմիրբանակային
Կովալյովա Մ. Ս.՝ կարմիրբանակային
Անիսիմովա Ա. Պ.՝ կարմիրբանակային
Տիսլենկո Մ. Ս.՝ կարմիրբանակային
Սիմոնով Ա.՝ կարմիրբանակային
Սկորոպուպով Ս. Գ.՝ կարմիրբանակային
Մանցև Ֆ.՝ կարմիրբանակային
Կուտիլով Ի. Ի.՝ Հայրենական մեծ պատերազմի կարմիրբանակային
Ինոզեմցև՝ լեյտենանտ
Մյուսների անունները պարզված չեն։


== Ծանոթագրություններ ==
Նովոեգորովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՆովոեգորովկաՆովոեգորովկա (ուկրաիներեն՝ Новоєгорівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1853 թվականին։
2001 թվականի տվյալներով Նովոեգորովկա գյուղում բնակվում էր 22 մարդ։ Բնակավայրը զբաղեցնում է 0,759 կմ² տարածք։ Բնակչության խտությունը կազմում էր 28,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիշմա (քաղաքատիպ ավան, Պիշմինսկի քաղաքային օկրուգ)

Պիշմա (ռուս.՝ Пышма), քաղաքատիպ ավան Ռուսաստանի Սվերդլովսկի մարզի Պիշմինսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 10311 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուբրանեց (գյուղ, Զաստավնայի շրջան)

Շուբրանեց (ուկրաիներեն՝ Шубранець), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Շուբրանեց գյուղում բնակվում էր 1 787 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մակ-Լենան շրջան (Տեխաս)

Մակ-Լենան շրջան (անգլ.՝ McLennan County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.699 կմ² է, բնակչությունը՝ 213.517 մարդ (2000 թ. տվյալներով)։ Շրջկենտրոնն է Ուակո բնակավայրը։ Կազմավորվել է 1850 թ.։
Ալեքսանդրովկա (գյուղ, Նովոչերկուտինսկի գյուղխորհուրդ)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալյա

Սալյա (իսպ.՝ Zalla), բնակավայր և մունիցիպալիտետ Իսպանիայում։ Մտնում է Բասկայա պրովինցիայի Ստռանա Բասկով ինքնավար համայնքի կազմում։ Մունիցիպալիտետը գտնվում է Լաս Էնկատանսոռես շրջանի կազմում։ Տարածքը զբաղեցնում է 31,03 կմ²։ Բնակչությունը՝ 8176 մարդ (2010 թվականի տվյալներով)։ Հեռավորուֆյունը ադմինիստրատական կենտրոնից՝ 24 կմ։


== Ականավոր դեմքեր ==
Պաչի Լեսամա Պերիեր, քանդակագործ և գրող (1967)


== Նկարներ ==

		
		
		


== Արտաքին հղումներ ==
Պաշտոնական կայքը Archived 2015-02-11 at the Wayback Machine.
Նոր ալիք 2011

«Նոր Ալիք 2011», փոփ երաժշտության միջազգային մրցույթ որը տեղի է ունեցել 2011 թ. հուլիսի 27-ից օգոստոսի 1-ը Լատվիայի Յուրմալա քաղաքում։ 2011-ին լրացավ Նոր Ալիք մրցույթի 10-ամյակը։ Մասնակցեցին 14 երկրներ, աշխարհի տարբեր մայրցամաքներից։ Մրցույթի հաղթողը ստացավ 50 000 եվրո, երկրորդ տեղը զբաղեցրած մասնակցին տրվում էր 30 000 եվրա և երրորդ տեղը զբաղեցրածին 20 000 եվրո։ Մրցույթում 341 միավորով հաղեց ԱՄՆ-ն ներկայացնող Ջեյդն Ֆելդերը։


= Մասնակիցներ =


== Ծանոթագրություններ ==
Վրույր Գալստյան

Վրույր Եզեկիելի Գալստյան (մարտի 3, 1924(1924-03-03), Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 10, 1996(1996-07-10), Երևան, Հայաստան), հայ գեղանկարիչ։


== Կենսագրություն ==
Վրույր Գալստյանը ծնվել է 1924 թվականին Երևանում։ 

1958 թվականին ավարտել է Երևանի Փանոս Թերլեմեզյանի անվան գեղարվեստի պետական ուսումնարանը
1959 - 1964 թթ. սովորել է Երևանի գեղարվեստա-թատերական ինստիտուտում
1962 թվականից մասնակցել է հանրապետական, համամիութենական և միջազգային ցուցահանդեսների (Ֆրանսիա, Արգենտինա, Պորտուգալիա, Լիբանան և այլն)
1968 թվականից եղել է Հայաստանի նկարիչների միության անդամ
1996 թվականին մահացել է Երևանում
2006 թվականին լույս է տեսել Հենրիկ Իգիթյանի «Վրույր» ալբոմը
2008 թվականին լույս է տեսել Հելեն Գայֆեջյանի «Վրույր Գալստյան» ալբոմըՎրույր Գալստյանի աշխատանքները գտնվում են Հայաստանի ազգային պատկերասրահում, Երևանի Ժամանակակից արվեստի թանգարանում, Մոսկվայի Արևելքի երկրների արվեստի թանգարանում, Մոսկվայի Տրետյակովյան պատկերասրահում և մի շարք մասնավոր հավաքածուներում։ Նկարչի աշխատանքները ցուցադրվել են նաև Լոնդոնի «Sotheby's» աճուրդի տանը։


== Ստեղծագործական գործունեություն ==
Վրույր Գալստյանը ստեղծել է գեղանկարչական հյութեղ մակերեսով աչքի ընկնող դիմանկարներ, բնանկարներ, պարզ երկրաչափական ձևերով արտահայտված նատյուրմորտներ, կոմպոզիցիաներ։ Վրույր Գալստյանի արվեստի մեջ մեծ դեր են խաղացել Մարտիրոս Սարյանը և Երվանդ Քոչարը։
Դիմանկարներ՝

«Ինքնադիմանկար», 1963
«Դոն Կիխոտ», 1963
«Ֆելիքս Գյուլանյան», 1963
«Եղիշե Չարենց», 1964
«Սայաթ-Նովա», 1964
«Հայուհի», 1964
«Առնո Բաբաջանյան», 1968
«Սերո Խանզադյան», 1974
«Վահրամ Փափազյան», 1978
«Հենրիկ Իգիթյան», 1979
«Պ. Հայթայան», 1979
«Երվանդ Քոչար», 1981
«Ավետիք Իսահակյանի», 1984
«Վլադիմիր Մսրյան», 1986
«Վահան Տերյան», 1987
«Ուիլյամ Սարոյան», 1987
«Մտորումներ» նկարաշար, 1973-1974
«Բնանկար», 1964
«Նատյուրմորտ», 1985


== Ցուցահանդեսներ ==
1983 թ.՝ առաջին անհատական ցուցահանդեսը Հայաստանի նկարիչների միությունում
2004 թ.՝ երկրորդ անհատական ցուցահանդես նկարչի 80 ամյակի կապակցությամբ


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Վրույր Գլաստյան, Ստեղծագործություններ, Ժամանակակից արվեստի թանգարան
Վրույր Գլաստյան
Վրույր Գալստյան
Վրույր Գալստյան
Վարդաղբյուր (գետ, Ախուրիկի վտակ)

Անվան այլ կիրառումների համար տե՛ս՝ Վարդաղբյուր (այլ կիրառումներ)Վարդաղբյուր, գետ Շիրակի մարզում։ Սկիզբ է առնում Եղնախաղի լեռների հարավարևելյան լանջերից և Հայրենյաց գյուղից 3 կմ հյուսիս-արևմուտք ձախից միախառնվում Ախուրիկ գետին։ Երկարությունը 10 կմ է։


== Ծանոթագրություններ ==
Չվերադարձան (կտավ)

«Չվերադարձան» 1964, 1965, 1968-1970 թվականներ, ՀԽՍՀ ժողովրդական նկարիչ Էդուարդ Իսաբեկյանի «Չվերադարձան» (1964, 1965, 1968-1970 թվականներ) վերնագրով կտավներն արված են մի քանի տարբերակներով։
«Չվերադարձան. 1945 թվական» տարբերակում բնանկարի խստաշունչ վեհությունը, ծավալաձևերի կտրուկ, բյուրեղանման անցումներն ընդգծված են լուսաստվերային հակադրություններով, երկնքի թանձր կապույտի հագեցվածությամբ։ Արտահայտչականությանը մեծապես նպաստում է նաև հարթապատկերային մոդելավորումը, ֆիգուրատիվ սլացիկությունն ու ծեր կնոջ զուսպ, ընդհանրացված պրոֆիլային դիրքը։ Երիտասարդ աղջկա ներկայությունը տրամադրության ընդհանրության ու իմաստային հակադրության յուրօրինակ դրսևորում է, որպես կյանքի շարունակելիության, գալիքի գաղափար։
Աշխատանքը գտնվում է Հայաստանի ազգային պատկերասրահում։

«Չվերադարձան. էսքիզ. 1965», այստեղ Իսաբեկյանը գտել է իրեն յուրահատուկ լիրիկա-դրամատիկական մոտիվը, որով դրսևորել է իր խոհերն ու ապրումները Երկրորդ համաշխարհային պատերազմի զոհերի նկատմամբ։ Էսքիզում տան շեմին լակոնիկ պատկերված են երկու կին` ծեր և երիտասարդ։ Նրանք անհույս սպասում են նրանց, որոնք իրենց կյանքն են զոհել ուրիշների երջանկության համար։ Շուրջը փռված է լեռնաստանի գեղատեսիլ բնությունը, որի հանգած նուրբ գույներն ասես «երգում են» թախծոտ ու վեհապանծ մի երգ զոհված հերոսների մասին։
Աշխատանքը գտնվում է Հայաստանի ազգային պատկերասրահում։ Արժանացել է Հանրապետական մրցանակի։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Այսքան բան

«Այսքան բան», 2017 թվականին «Դարակ» հրատարակչության հրատարակած Զորայր Խալափյանի անտիպ ստեղծագործությունների ժողովածուն։ 352 էջ։ Խմբագիր՝ Աշոտ Գաբրիելյան, նկարչական ձևավորումը՝ Թեմիկ Խալափյանի, համակարգչային ձևավորումը՝ Աշոտ Խալափյանի, սրբագրիչ՝ Հերիքնազ Հարությունյան։ Գիրքը կազմել է Թեմիկ Խալափյանը։


== Գրքի հանձնարարականը ==
Զորայր Խալափյանի հոդվածների և էսսեների այս ժողովածուն ընդգրկում է հեղինակի ինչպես մամուլում տպագրված հրապարակումները, այնպես էլ անտիպ ստեղծագործությունները։


== Գրքի բովանդակությունը ==
Զորայր Խալափյանի արձակը (Աշոտ Գաբրիելյան, 5-45 էջ)
Այսքան բան
Կարճ հարցազրույց
Անպարկեշտ պատմություն
Արյուն լիճ
Հայացք
Դոստոևսկու դևերը և Չեռնիշևսկու դևերը
Անկուսակցականների կուսակցությունը
Առայժմ հարցերը լուծում ենք սպանելով
Արդարություն, հավերժական զառանցանք
Գաղափարը
Գիտություն է արդյոք տնտեսագիտությունը
Դոստոևսկի և Ֆրեյդ
Եղիշե առաքյալ
Լենին
Հայ տարրը Իլիականում
Հասարակական երջանկության բանաձևը
Մահվան խորհուրդը
Մենք. Մե՞նք
Պլատոնից մինչև Գորբաչով
Փրկության բանաձևը
Քրիստոսն Արցախում
Ֆաուստ. հոգու վաճառք
Խոսք և գործ
Արիստոտել (Պոետիկա)
Գերդաստան


== Ծանոթագրություններ ==
(7712) 1995 TB1

(7712) 1995 TB1, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 12-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,566506 ա. մ., առավելագույնը մոտենում է 1,9593 ա. մ. հեռավորության վրա և հեռանում 3,1737 ա. մ.։ Արեգակի շուրջ մեկ ամբողջական պտույտ է կատարում 1501,8 երկրային օրվա ընթացքում, իր ուղեծրով շարժվելով միջինում 0,239712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7712) 1995 TB1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրումմանաթ ալ-Մաշայիխ

Բրումմանաթ ալ-Մաշայիխ (արաբ․՝ برمانة المشايخ‎‎), Սիրիայի Արաբական Հանրապետության հյուսիս-արևմուտքում, Տարտուսի մարզի համանուն գավառի Բրումմանաթ ալ-Մաշայիխի շրջանի վարչական կենտրոնն է։ Համաձայն Սիրիայի վիճակագրական ծառայության տվյալների՝ 2004 թ.-ին քաղաքը ուներ 3666 բնակիչ։


== Ծանոթագրություններ ==
Վահրավար (այլ կիրառումներ)

Վահրավար անվանումը կարող է վերաբերել.

Վահրավար (գետ), գետ Հայաստանի Սյունիքի մարզում։
Վահրավար (գյուղ), գյուղ Հայաստանի Սյունիքի մարզում։
Ամյուկ

Ամյուկ, հրվանդան Թուրքիայում, Վանա լճի հյուսիսարևելյան ափին, Լիմ կղզուց հարավ, Ամյուկ թերակղզու ծայրակետը։ Այստեղ գտնվում էր միջին դարերում Ամյուկ բերդը։


== Ծանոթագրություններ ==
(9881) 1994 SE

(9881) 1994 SE, աստերոիդ Մարսի ուղեծիրը հատող աստերոիդների խմբում։ Հայտնաբերվել է 1994 թվականի սեպտեմբերի 25-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,341987 ա. մ., առավելագույնը մոտենում է 1,3833 ա. մ. հեռավորության վրա և հեռանում 3,3006 ա. մ.։ Արեգակի շուրջ մեկ ամբողջական պտույտ է կատարում 1309,11 երկրային օրվա ընթացքում, իր ուղեծրով շարժվելով միջինում 0,274997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9881) 1994 SE աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոխտիշ

Կոխտիշ (ռուս.՝ Кохтыш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լեժա գետի ձախ ափում՝ 36 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կուիբիշևկոե։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006776
Հիդրոլոգիական ուսումնասիրությունների կոդը - 103000677
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայոր Սավելևի փողոց (Յալթա)

Մայոր Սավելևի փողոց (ռուս.՝ Улица Майора Савельева), փողոց Ղրիմի Յալթա քաղաքի 10-րդ միկրոշրջանում։ Անվանվել է ոստիկանության մայոր Ալեքսանդր Ալեքսանդրովիչ Սավելևի  պատվին, որը 2001 թվականին հերոսաբար զոհվել է ծառայությունն իրականացնելիս։ Սկիզբ է առնում Կրուպսկայայի փողոցից և ավարտվում Գրիգորևի փողոցի թիվ 44 շենքի մոտ։ Երկարությունը 440 մետր է։


== Նկարագրություն ==
Յալթա քաղաքի Մայոր Սավելևի փողոցը գտնվում է 10-րդ միկրոշրջանում։ Այն սկսվում է Կրուպսկայայի փողոցից, հատում Գրիգորևի փողոցը և ավարտվում նույն փողոցի թիվ 44 շենքի մոտ։ Փողոցում կա համարակալված 8 շինություն՝ թիվ 1, 1 մասն. 1, 1 մասն. 2, 2, 2 մասն. 1, 2 մասն. 2, 3, 5։ Կարճ փողոց է. երկարությունն ընդամենը 440 մետր է։
Մայոր Սավելևի փողոցի փոստային դասիչն է՝ 298609։
Փողոցն անվանվել է ոստիկանության մայոր Ալեքսանդր Ալեքսանդրովիչ Սավելևի պատվին, որը հերոսաբար զոհվել է ծառայությունն իրականացնելիս։ 2001 թվականի մայիսի 13-ին ոստիկանության մայորներ Ալեքսանդր Սավելևը և Վասիլի Պոտապովը բերման էին ենթարկում մի հանցագործի, որը հանկարծ հանեց նռնակը, քաշեց պահանակի օղակը և նետվեց դեպի սեփական երեխաներն ու կինը։ 44-ամյա մայոր Սավելևը բռնեց հանցագործի ձեռքը և սեփական մարմնով ծածկեց նռնակը, քանի որ մոտակայքում այն նետելու տեղ չկար. շուրջբոլորը մարդիկ էին հավաքված։ Սավելևին հետմահու շնորհվել է ոստիկանության փոխգնդապետի կոչում, նրա սխրագործության վայրում տեղադրվել է հուշաքար, իսկ կից փողոցը կոչվել է նրա անունով։


== Ծանոթագրություններ ==


== Աղբյուրներ ==
Улица Майора Савельева в Ялте
Подробная карта улица Майора Савельева, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
Почтовый индекс улица Савельева майора, г. Ялта
Հորդանանի Սահմանադրություն

Հորդանանի Հաշիմյանների դինաստիայի սահմանադրություն (արաբ․՝ الحرس الملكي الأردني‎‎), Հորդանանի մայր օրենք, որն ընդունվել է 1952 թվականի հունվարի 11-ին և փոփոխվել է մի քանի անգամ։ Այն սահմանում է ժառանգական միապետական համակարգը ներկայացուցչական խորհրդարանի հետ։ Այն սահմանում է նաև պետության առանձնացված լիազորությունները (օրենսդիր, գործադիր և դատական), քաղաքացիների իրավունքները և պարտականությունները, ֆինանսական գործառույթները և սահմանադրական նորմերը։


== Պատմություն ==
Հորդանանում առաջին անգամ բնական օրենքները հրապարակվել են 1928 թվականի ապրիլին Բրիտանական մանդատի ներքո։ 1946 թվականի մայիսին Հորդանանի ամբողջական անկախացումից հետո, երբ երկրի վրա վերացավ Բրիտանիայի մանդատը, գրվեց նոր սահմանադրություն, որը պաշտոնական տեղեկագրերում հրապարակվեց 1947 թվականի փետրվարի 1-ին, իսկ խորհրդարանի կողմից ընդունվեց 1947 թվականի նոյեմբերի 28-ին։
Մի քանի տարի հետո սահմանադրութունը փոփոխության ենթարկվեց թագավոր Թալալ իբն Աբդալայի կողմից և վավերացվեց 1952 թվականի հունվարի 1-ին։ Այն ընդհանուր առմամբ առաջադեմ է։ Քննադատությունները մեծապես վերաբերում են այն հանգամանքին, որ չափից շատ լիազորություններ է վերապահված միապետին։


== Տես նաև ==
Հուսեյն I Իբն Թալալ


== Ծանոթագրություններ ==


== Արտաքին հղումներ ==
Հորդանանի սահմանադրության անգլերեն թարգմանությունը
(6983) Կոմացուսակայո

(6983) Կոմացուսակայո (անգլ.՝ Komatsusakyo), աստերոիդ աստերոիդների գոտու արտաքին մասում։ Հայտնաբերվել է 1993 թվականի դեկտեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,212988 ա. մ., առավելագույնը մոտենում է 2,8053 ա. մ. հեռավորության վրա և հեռանում 3,6207 ա. մ.։ Արեգակի շուրջ մեկ ամբողջական պտույտ է կատարում 2103,59 երկրային օրվա ընթացքում, իր ուղեծրով շարժվելով միջինում 0,171136 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6983) Կոմացուսակայո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աջեմիշ (գետ)

Անվան այլ կիրառումների համար տե՛ս՝ Աջեմիշ (այլ կիրառումներ)Աջեմիշ, գետ Կիլիկիայում, Սարոսի ավազանում։


== Ծանոթագրություններ ==
Դաս (կենսաբանություն)

Անվան այլ կիրառումների համար տե՛ս՝ Դաս (այլ կիրառումներ)
Կենսաբանական դասակարգման մեջ, դասը (լատ.՝ classis) դա՝

Կարգաբանության աստիճան է։ Այլ հայտնի աստիճաններ են կյանք, թագավորություն, տիպ, կարգ, ընտանիք, ցեղ և տեսակ։Դասը գտնվում է տիպի և կարգի միջև։ Ցանկացած աստիճանի համար գոյություն ունեն միջանկյալ աստիճաններ, որոնք կազմվում են ենթա- լատ.՝ sub և վերնա- լատ.՝ super նախածանցներով։ (Օրինակ՝ ենթադաս, վերնադաս)։

Կարգաբանության միավոր, տաքսոն։ Այս դեպքում հոգնակի ձևը՝ դասեր-ն է (լատ.՝ classes)։Օրինակներ՝ Բամբակենին և բաղրջուկը պատկանում են փիփերթազգիների (լատ.՝ Malvaceae) ընտանիքին, որը ներառվում է փիփերթածաղկավորների կարգի, վերջինս էլ իր հերթին՝ երկշաքիլավորների դասի մեջ։
Հայկական արշալուսաթիթեռը պատկանում է միջատների դասին։
Թե կարգերից որն է պատկանում այս կամ այն դասին որոշվում է տաքսոնոմիստի (կարգաբանի) կողմից։ Շատ հաճախ այդ դասակարգման գործընթացում որևէ միանշանակ կարծիք չի լինում։
Օգտագործվում են նաև՝

գրանդդաս(լատ.՝ grandclassis)
վերնադաս (լատ.՝ superclassis)
ենթադաս (լատ.՝ subclassis)
ինգրադաս (լատ.՝ infraclassis)


== Դասերի անվանումները ==
Բույսերի և սնկերի դասերի լատիներեն անվանումներում օգտագործվում են ստանդարտիզացված վերջավորություններ։


== Գրականություն ==
Джеффри, Чарлз. Биологическая номенклатура։ Пер. с англ. М.։ Мир, 1980. С. 16, 24—25.
Наумов С.П. Зоология позвоночных. М.։ Просвещение, 1982. 464 с.
Тахтаджян А.Л. Система магнолиофитов. Л.։ Наука, 1987. 439 с.
Михайлова И.А., Бондаренко О.Б., Обручева О.П. Общая палеонтология. М.։ Изд-во МГУ, 1989. 384 с. ISBN 5-211-00434-5
Кэрролл Р. Палеонтология и эволюция позвоночных։ В 3-х т. Т. 3. М.։ Мир, 1993. 312 с. ISBN 5-03-001819-0


== Տես նաև ==
Սիստեմատիկա
Ֆիլոգենետիկա
Կենսաբանական կարգաբանություն
Բույսերի կարգեր
Կենդանիների կարգեր
Մերկ կինը, կանաչ տերևներ և կուրծք

«Մերկ կինը, կանաչ տերևներ և կուրծք»[1](չաշխատող հղում) (ֆր.՝ Nu au Plateau de Sculpteur, անգլ.՝ Nude, Green Leaves and Bust) 1932 թվականի ամենահայտնի սյուռեալիստական նկարների շարքից է, որոնց վրա Պաբլո Պիկասոն պատկերել է իր նոր սիրուհուն՝ Մարիա-Թերեզա Վալտերին ( հնարավոր է նրան տվել է դիցաբանական Դաֆնայի կերպարը)։
Քնած Մարիա-Թերեզայի դիմանկարների շարքը՝ որպես ցանկությունների աստվածուհի, նկարչը վրձնել է  կնոջից՝ Օլգա Խոխլովայից գաղտնի, որն  այդ ժամանակ ընկերուհու հետ գտնվել  է Փարիզի մոտակայքում՝ Բուաժելում։ Այդ շարքի ամենահայտնի կտավը «Երազն» է, որը վաճառվել է  139 միլիոն դոլարով, երբ ( 2006 թվականին) կտավի տերը արմունկով բանդ է գցել և պատռել։ Վաճառքի պայմանագիրը ի կատար չի ածվել։
«Մերկ կինը, կանաչ տերևներ և կուրծք» նկարը պատկերում է քնած Մարիա-Թերեզային՝  Կուրծք (քանդակ)-ի հետ, որը Պիկասոն քանդակել է՝ որպես օրինակ ունենալով հենց նրան։ 1936 թվականին կտավը ձեռք է բերել նյու յորքցի միջնորդ  Պոլ Ռոզենբերգը (Paul Rosenberg), որից հետո 1951 թվականին  այն վաճառվել է ամերիկացի  ստեղծարար Սիդնի Ֆ. Բրոուդին (Sidney F. Brody)։
Բրոուդիի մահից հետո՝ 2010 թվականի մարտին, նկարը Քրիստիս աճուրդի տան կողմից  վաճառքի է հանվել  և արդյունքում վաճառվել է անհայտ  կոլեկցիոների՝  106 482 500 դոլարով (ներառյալ աճուրդի կազմակերպիչների պարգևավճարները)։ Այդ պահին այն դարձել է երբևէ աճուրդով վաճառված  ամենաթանկ արվեստի ստեղծագործությունը։


== Ծանոթագրություններ ==


== Արտաքին հղումներ ==
Christie’s աճուրդի կայքում՝ «Մերկ, կանաչ տերևներ և կուրծք»
Բրիգադիրովկա (այլ կիրառումներ)

Բրիգադիրովկա, կարող է վերաբերել՝

Բրիգադիրովկա - գյուղ, Ուկրաինայի Խարկովի մարզի Բալակլեյայի շրջանում
Բրիգադիրովկա - գյուղ, Ուկրաինայի Խարկովի մարզի Իզյումի շրջանում
Բրիգադիրովկա - գյուղ, Ուկրաինայի Պոլտավայի մարզի Կոզելշչինայի շրջանում
Ախրիս

Ախրիս, գյուղ Արևմտյան Հայաստանում, Կարսի մարզի Օլթիի գավառում։ Գտնվում էր Օլթի քաղաքից 28-29 կմ արևելք՝ Օլթի գետի ավազանի փոքրիկ գետակի վրա։


== Աշխարհագրություն ==
Ախայի տարածքը անտառազուրկ էր։


== Բնակչություն ==
XX դարի սկզբին ուներ 20 տուն՝ 150 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քլորից զանգվածային թունավորում Ակաբայում

Քլորից զանգվածային թունավորում Ակաբայում, միջադեպ է 2022 թվականի հունիսի 27- ին Հորդանանի Ակաբա նավահանգստում, որի ժամանակ թունավոր գազի արտահոսք է տեղի ունեցել։ 25 տոննա քլորով բեռնարկղը կռունկից ընկել է խարսխված նավի վրա և պայթել։ Միջադեպի հետևանքով զոհվել է առնվազն տասնչորս և վիրավորվել ավելի քան 265 մարդ։


== Վթար ==
2022 թվականի հունիսի 27-ին, տեղական ժամանակով ժամը 16:15-ին, երբ Ջիբութի արտահանելու նպատակով նավահանգստային կռունկը «Forest 6» բեռնարկղային նավ է բեռնել ճնշման տակ գտնվող քիմիական մի քանի բեռնարկղերից մեկը։ Վերամբարձ կռունկի պողպատե մալուխը կտրվել է, և բեռնարկղն ընկել է նավի վրա։ Բեռնարկղից թունավոր քլոր է արտահոսել, որի դեղին ամպը տարածվել է ողջ նավահանգստով։ Նավը սպասում էր ևս 20 քլորով բեռնարկղ բեռնելուն։
Միջադեպի տեսանյութը Թվիթթերում հրապարակել է Հորդանանի պետական ​​հեռուստաալիքը։


== Հետևանքներ ==
Գազային քլորը թունավոր է մարդկանց համար։ Ներշնչելիս այն խառնվում է մարդու մարմնի խոնավության հետ, այն առաջացնում է հիպոքլորային թթու և աղաթթուներ, որոնք կարող են ստեղծել թթվածնի ազատ ռադիկալներ, որոնք իրենց հերթին ոչնչացնում են թոքերի համակարգի բջիջների պատերը։ Արդյունքում կարող է առաջանալ թոքի այտուց, սուր շնչառական դիսթրես համախտանիշ, շնչառության քրոնիկ խնդիրներ և մահ։  .
Նավահանգիստը տարհանվել է. Առաջին փրկարարները աշխատել են տուժածներին բժշկական օգնություն ցույց տալ, նրանց տեղափոխվել են երկու պետական ​​հիվանդանոց, դաշտային հիվանդանոց և մասնավոր հաստատություն։ Ակաբայի առողջապահության տնօրեն Ջամալ Օբեյդաթն ասել է, որ Ակաբայի հիվանդանոցները գերբնակեցված են‎:
Քաղաքի առողջապահության պատասխանատուն կոչ է արել բնակիչներին փակել պատուհանները և մնալ ներսում։ Մայրուղու պարեկությունը փակել է Ակաբա տանող բոլոր ճանապարհները։ Մոտակա տուրիստական ​​լողափը, որը գտնվում է նավահանգստից 7 կիլոմետր հեռավորության վրա, տարհանվել և փակվել է։ Նավահանգստի պահեստները և վերամշակման օբյեկտները նույնպես ժամանակավորապես փակվել են՝ քլորի գազի աղտոտվածությունը ստուգելու համար։


== Ծանոթագրություններ ==
Բոսելսոզեն

Բոսելսոզեն (ֆր.՝ Bosselshausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 177 մարդ, բնակչության խտությունը` 54.13 մարդ/կմ²։ Բնակավայրը զբաղեցնում է 3.27 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 31 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 105 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 23։ Ակտիվության ցուցանիշը կազմում է 78,1 %։ 82 աշխատունակ մարդկանցից աշխատել է 79 անձ (41 տղամարդ և 38 կին)։ Գործազուրկ են եղել 3 անձ (2 տղամարդ և 1 կին)։ 23 անաշխատունակներից 3-ը եղել են աշակերտներ կամ ուսանողներ, 14-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էկլի

Էկլի (ֆր.՝ Écly), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 187 մարդ, բնակչության խտությունը` 19.98 մարդ/կմ²։ Բնակավայրը զբաղեցնում է 9.36 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 116 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 35։ Ակտիվության ցուցանիշը կազմում է 69,8 %։ 81 աշխատունակ մարդկանցից աշխատել է 67 անձ (38 տղամարդ և 29 կին)։ Գործազուրկ են եղել 14 անձ (5 տղամարդ և 9 կին)։ 35 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ոսկե մազ (մուլտֆիլմ)

«Ոսկե Մազ», խորհրդային տիկնիկային մուլտիպլիկացիոն ֆիլմ, նկարահանվել է Սվերդլովսկ կինոստուդիայում 1979 թվականին։ Հիմնված է Պավել Բաժովի համանուն հեքիաթի հիման վրա։ Ֆիլմը նկարահանվել է Կազանի «Տասմա» քիմիական գործարանի Ժապավենին։


== Սյուժե ==
Շատ տարիներ առաջ, երբ անտառը համարյա անանցանելի էր, այնտեղ մտնում էին միայն որսոդները։ Մի անգամ Այլիպ անունով մի երիտասարդ և քաջ որսորդն անտառի լճի ափին տեսավ մի գեղեցիկ աղջկա` անհավատալի ոսկե մազերով։ Բայց երիտասարդը ստիպված էր պայքարել իր սիրո համար, քանի որ մի ամբողջ հարստություն էր հյուսված նրա մազերի մեջ, որոնց չէր ցանկանում հրաժեշտ տալ նրա հայրը` հզոր և դաժան Պոլոզը։


== Հեղինակներ ==
Սցենարի հեղինակը - Ալեքսանդր Ռոզին
Ռեժիսոր - Իգոր Ռեզնիկով
Օպերատոր և տիկնիկավար -  Վալենտին Բաժենով
Նկարիչ - Ն. Պավլով
Կոմպոզիտոր - Վլադիսլավ Կազենին
Հնչյունային օպերատոր - Վալերի Սուսլով
Մոնտաժոր - Լ. Պերմյակովա
Ասիստենտներ - Լ. Բոգդանովիչ, Վ. Լամբերգ, Ա. Սևաստյանով, Տատյանա Մուխլինինա, Ն. Սուբբոտինա, Տ. Սիվաշովա, Յուրի Ուշակովա, Ն. Սերեբրյանիկով, Ս. Սուվորով
Հնչյունավորել են - Գալինա Դեիկինա, Ա. Գեյզիկ, Վ. Սուխորոսովա, Օլեգ Նիկոլաեվսկի
Խմբագիրներ - Գ. Բուլատով, Ի. Օրլով
Մուլտֆիլմի տնօրենը - Ֆյոդոր Անտոնով


== Հետաքրքիր փաստեր ==
Մուլտֆիլմի երաժշտությունը Դավիթ Շտիլմանի ղեկավարարած ԽՍՀՄ Գոսկինոյի նվագախմբի կատարումն է։


== Պավել Բաժովի հեքիաթների հիման վրա ստեղծված մուլտֆիլմեր ==
Պավել Բաժովի 100-ամյակի առթիվ Սլերդլովսկի կինստուդիայի տարբեր ռեժիսորները իր հեքիաթների մուլտիպլիկացիոն էկրանային տարբերակն են ներկայացրել, այդ թվում՝ 

«Պղնձե լեռան մայրը» (1975 թվական)
«Սինյուշկայի ջրհորը» (1973 թվական)
«Մալաքիտե տուփը» (1975 թվական)
«Քարե ծաղիկը» (1977 թվական)
«Ոսկե մազ» (1979 թվական)
«Խոտային արևմուտք» (1982 թվական)։


== Քննադատություն կարծիք ==


== DVD տարբերակով հրատարակչություն ==
2007 թվականին մուլտֆիլմը թողարկվեց Բաժովի «Դահանակե տուփը» DVD-ժողովածուի վրա։


== Հղումներ ==
«Ոսկե մազ» մուլտֆիլմը «Անիմատոր.ռու» կայքում
ТПО կատալոգ «Սոյուզմուլտֆիլմ» Archived 2016-02-01 at the Wayback Machine.


== Ծանոթագրություններ ==
Կոմարովկա (այլ կիրառումներ)

Կոմարովկա, կարող է վերաբերել՝


== Ուկրաինայի բնակավայրեր ==
Կոմարովկա - գյուղ, Ուկրաինայի Ժիտոմիրի մարզի Վոլոդարսկ-Վոլինկիի շրջանում
Կոմարովկա - գյուղ, Ուկրաինայի Խարկովի մարզի Իզյումի շրջանում
Կոմարովկա - գյուղ, Ուկրաինայի Խարկովի մարզի Կրասնոկուտի շրջանում
Կոմարովկա - գյուղ, Ուկրաինայի Խմելնիցկիի մարզի Սլավուտայի շրջանում
Կոմարովկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Կոմարովկա - գյուղ, Ուկրաինայի Չեռնիգովի մարզի Բորզնայի շրջանում
Կոմարովկա - գյուղ, Ուկրաինայի Պոլտավայի մարզի Կոբելյակի շրջանում
Կոմարովկա - գյուղ, Ուկրաինայի Սումիի մարզի Ախտիրկայի շրջանում
Կոմարովկա - գյուղ, Ուկրաինայի Սումիի մարզի Գլուխովի շրջանում
Կոմարովկա - գյուղ, Ուկրաինայի Վիննիցայի մարզի Տեպլիկի շրջանում


== Ռուսաստանի բնակավայրեր ==
Կոմարովկա - գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Կոմարովկա - գյուղ Ռուսաստանի Սամարայի մարզի Շիգոնսկի շրջանի կազմում։
Կոմարովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կոմարովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Սլոբոդկա (գյուղ, Նովոուշիցկի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Սլոբոդկա գյուղում բնակվում էր 548 մարդ։ Բնակավայրը զբաղեցնում է 2218 կմ² տարածք։ Բնակչության խտությունը կազմում էր 247,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յան Դոբրաչինսկի

Յան Դոբրաչինսկի (լեհ.՝ Jan Dobraczyński, ապրիլի 20, 1910(1910-04-20)[…], Վարշավա, Ռուսական կայսրություն - մարտի 5, 1994(1994-03-05)[…], Վարշավա, Լեհաստան), լեհ գրող։ Գրել է վեպեր, պատմվածքներ, ուղեգրություններ, գիտական աշխատություններ («Անապատը», «Աստղերի ընտրյալները», «Նիկոդիմի նամակները» և այլն)։ Լավագույն ստեղծագործություններից է «Իմաստության բանալին» (1973) վեպը, որը պատմում է Կիլիկիայի հայոց թագավոր Հեթում Ա-ի և Սմբատ Գունդստաբլի՝ Ղարաղորում կատարած ուղևորության և դրան հաջորդող տարիների մասին։


== Արտաքին հղումներ ==
Յան Դոբրաչինսկի, Yad Vashem (անգլ.)


== Ծանոթագրություններ ==
Հյոուգեսուն մարզադաշտ

«Հյոուգեսուն» (նորվ.՝ Haugesund Stadion), մարզադաշտ Նորվեգիայի Ռուգլան ֆյուլքեի Հյոուգենսուն քաղաքում։ Ունի 8754 տարողունակություն:Հանդիսանում Հյոուգեսուն ֆուտբոլային ակումբի և երկրորդ դիվիզիոնում հանդես եկող «Վարդ Հյոուգեսունդ» ակումբների մարզադաշտը։
«Հյոուգեսուն» մարզադաշտը բացվել է 1920 թվականի մայիսի 17-ին։ Առաջին տրիբունան կառուցվել է 1926 թվականիև տեղավորել է 500 հանդիսական։ 1945 թվականին խոտածածկույթի անհրաժեշտություն առաջացավ և որոշակի աշխատանքներից հետո մարզադաշտը ունեցավ բնական խոտածածկույթ։ Մինչ այդ խաղադաշտը պատված էր խճաքարով։ Մարզադաշտի ռեկորդը գրանցվել է 1996 թվականի սեպտեմբերի 28-ին «Հյոուգեսուն» - «Սոգնդալ» հանդիպման ժամանակ, երբ խաղը դիտելու էին եկել 10000 հանդիսական։
1965 և 1981 թվականներին մարզադաշտում անցկացվել են ատլետիկայի միջազգային մրցաշարեր։ Այստեղ անցկացվել են նաև Նորվեգիայի մինչև 21 տարեկանների ազգային հավաքականի մի շարք հանդիպումներ, այդ թվում՝ Դանիայի և Պորտուգալիայի հետ հանդիպումները։


== Պատկերասրահ ==

		


== Աղբյուրներ ==
Engerstvedt, Vidar (24 November 2005). "Slik blir nye Haugesund stadion". Haugesunds Avis. (նորվեգերն)
Fjon, Eilif; Bauge, John Arne (1999). Kim é' det besta laget? Haugesund: SK Djerv 1919. ISBN 82-995073-0-8. (նորվեգերն)
Fagerli, Arnfinn; Nilsen, Christian Lunde (1999). Norsk fotball-leksikon. Orion. ISBN 82-458-0398-7. (նորվեգերն)


== Արտաքին հղումներ ==
Մարզադաշտի էջը «Հյոուգեսուն» ակումբի պաշտոնական կայքում: Archived 2016-10-30 at the Wayback Machine. (նորվ.)
Ռիբացկոե (ավան, Պերշոտրավնևի շրջան)

Ռիբացկոե (ուկրաիներեն՝ Рибацьке), ավան Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Ռիբացկոե ավանում բնակվում էր 44 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կգա վաղը, թե՝ ոչ

Կգա վաղը, թե՝ ոչ (իսկական անվանումը  «Kal Ho Naa Ho», հինդի անվանումը` कल हो ना हो), հնդկական ֆիլմ, որը նկարահանվել է 2003 թվականին Նյու Յորքում։ Սա ռեժիսոր Նիկհիլ Ադվանիի առաջին ֆիլմն է, որի պրոդյուսերը դարձավ Կարան Ջոհարը, որը նկարահանել է այնպիսի ֆիլմեր, ինչպիսիք են «Կյանքում ամեն ինչ պատահում է»,  «Եվ տխրություն, և ուրախություն» :


== Սյուժե ==
Նեյնա Քաթրինա Կապուրը (Պրեիտի Զինտա) երիտասարդ աղջիկ է, որը չարացած է կյանքի նկատմամբ, սակայն նա ունի բոլոր պատճառները դրա համար։ Նրա հայրը ինքնասպանություն է գործել, երբ Նեյնան նրա կարիքը շատ ուներ։ Նա թողել է իր կնոջը՝ Ջենիֆերին (Ջայա Բհադուրի) , որը պետք է միայնակ մեծացներ իր երեխաներին։ Ջենիֆերի ռեստորանը գրեթե եկամուտ չի բերում։ Բացի այդ, Նեյնայի տատիկը՝ Լաջոն (Սուշմա Սեթ), մեղադրում է Ջենիֆերին իր որդու ինքնասպանության մեջ` պատճառաբանելով, որ որդին չի կարողացել հանդուրժել Ջենիֆերի որդեգրած աղջկան՝ Ջիային։ Նեյնան ամեն օր տան մեջ լսում է վեճեր և հայհոյանքներ, իր կյանքի միակ ուրախությունը MBA-ի դասընթացն էր, որտեղ նա հանդիպում է՝ Ռոհիտին, որը դառնում է նրա միակ ընկերը (Սաիֆ Ալի Խան)։
Բայց հանկարծ Նեյնայի հարևանն է դառնում կենսուրախ Աման Մաթուրը (Շահրուխ Խան), և շուտով ամեն ինչ փոխվում է։ Ամանի կենսուրախությունն ու ժպիտը փոխում է նրանց տանը ստեղծված իրավիճակը, ինչպես նաև օգնում է կատարել իրենց ֆինանսական գործերը ։ Եվ, չնայած, ի սկզբանե, Նեյնան զգուշանում էր Ամանից, սակայն նրա սիրտը դանդաղ սկսեց հալվել։ Միևնույն ժամանակ, Ռոհիտը հասկանում է, որ սիրահարվել է Նեյնային, խոստովանում է Ամանին և նրա խորհրդով ժամադրության է հրավիրում Նեյնային, որի ժամանակ Նեյնան ասում է, որ սիրում է Ամանին։ Ռոհիտը պատմում է այդ մասին Ամանին, բայց հանկարծ Ամանը բացահայտում է բոլորին, որ ինքը ամուսնացած է...


== Դերերում ==


== Երաժշտություն ==


== Մրցանակներ ==
2004 - Zee Cine Awards2 մրցանակ և 13 անվանակարգ

2004 - National Film Awards, India2 մրցանակ

2004 - Screen Weekly Awards4 մրցանակ և 11 անվանակարգ

2004 - Filmfare Awards7 մրցանակ և 3 անվանակարգ 

2004, 2009 - Awards of the International Indian Film Academy3 մրցանակ և 1 անվանակարգ


== Հետաքրքրիր փաստեր ==
«Կգա վաղը, թե՝ ոչ» Գերմանիայում 2005 թվականի սկզբին թողարկված երկրորդ հնդկական ֆիլմն է (Եվ տխրություն, և ուրախություն ֆիլմից հետո)։
2006 թվականի մայիսին Լեհաստանում թողարկվեց «Gdyby jutra nie było» անունով ֆիլմը (Եթե չլիներ վաղը)։ Իսկ 2005 թվականին՝ Ֆրանսիայում, որպես «New-York Masala»:
Ֆիլմի նախապատմությունը սկսվել է 2003 թվականին։ Սկզբում Նեյնանի դերի համար ընտրվեց Կարինա Կապուրը, սակայն գումարի հետ կապված խնդիրների պատճառով նա հրաժարվեց այդ դերից։
Չնայած այն բանին, որ Նեյնայի դերը նախապես առաջարկվեց Կարինե Կապուրին, ֆիլմի ռեժիսոր Նիխկիլ Ադվանիի խոսքերով, նա ենթագիտակցաբար միշտ գիտեր, որ Պրետի Զինտան հենց Նեյնա Քեթրին Կապուրն է։ «Սա նրա կենսակերպն է, նա նույնիսկ ստիպված չէ որևէ դեր խաղալ»։
Նկարահանումը սկսվել է 2004 թվականին Նյու Յորքում։ Սակայն ֆիլմի մի մասը նկարահանվել է նաև Տորոնտոյում` Նյու Յորքում արտադրական ծախսերի պատճառով։


== Արտաքին հղումներ ==
«Կգա վաղը, թե՝ ոչ»(անգլ.) ֆիլմը Internet Movie Database կայքում
Կգա վաղը, թե՝ ոչ:
Kal Ho Naa Ho on-line


== Ծանոթագրություններ ==
Կանիստի

Կանիստի (ռուս.՝ Канисты), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դին Արմսթրոնգ

Դին Արմսթրոնգ (անգլ.՝ Dean Armstrong, ապրիլի 24, 1973(1973-04-24), Owen Sound, Գրեյ կոմսություն, Օնտարիո, Կանադա), կանադացի դերասան և դերասանական վարպետության ուսուցիչ։


== Վաղ կյանք ==
Արմսթրոնգը ծնվել է 1973 թվականի ապրիլի 24-ին Օուեն Սաունդ քաղաքում (Կանադա, Օնտարիո նահանգ)։ Հաճախել է Քինգսթոնի Քուինս համալսարան՝ ստանալով թատերական արվեստի աստիճան։


== Կարիերա ==
2000-2005 թվականներին նա նկարահանվել է «Showtime» հեռուստաալիքի «Մտերիմ ընկերներ» ԼԳԲՏ հանրահայտ հեռուստասերիալում, որտեղ նա խաղացել է գեյ-թմրամոլ Բլեյք Վիզեկիի դերը։
2005 թվականին «Tick, Tick... Boom!» կանադական մյուզիքլի բեմադրությունում խաղացել է Ջոնի դերը։
2011 թվականին Դանիելի դերը խաղացել է «Շրջադարձը այնտեղ չէ 4։ Արյունոտ սկիզբ» սարսափ ֆիլմում։


== Ֆիլմագրություն ==


== Ծանոթագրություն ==


== Արտաքին հղումներ ==
Դին Արմսթրոնգ Internet Movie Database կայքում